als_Latn tur_Latn bos_Latn
Ekipet teknike te Kosoves dhe Serbise kane mbajtur ne Bruksel per tri dite me radhe, takime ne kuader te diskutimeve per zbatimin e marreveshjes se prillit. Keto takime jane permbyllur mbremjen e se enjtes. Megjithate, ne njoftimet zyrtare te qeverive respektive, nuk eshte sqaruar nese eshte arritur ndonje marreveshje. Ne fokus te bisedimeve ka qene integrimi i serbeve ne policine e Kosoves, si dhe konsolidimi i drejtorise se Policise se Kosoves ne pjesen e veriut. Gjithashtu, gjate ketyre takimeve eshte biseduar per afatet kohore, sipas planit te integrimit, te pergatitur nga ministria e Puneve te Brendshme te Kosoves per trajnimin e efektiveve te rinj. Pakti i nenshkruar me 19 prill mes kryeministrave Thaçi dhe Daçiç, eshte pasuar nga disa takime te ketyre te fundit, si dhe te ekipeve teknike, per te mundesuar zbatimin ne terren te marreveshjes. Dy kreret e qeverive pritet te takohen serish ne fund te ketij muaji.
als_Latn